আইয়ুব বাচ্চুর সঙ্গে আপনার গানের মেলবন্ধনের এসব গল্প বাংলাদেশের সমসাময়িক সঙ্গীতের ইতিহাসে এক একটি টুকরো গল্প। সেদিন প্রথম আলোতে একটি অডিও ভিজুয়াল বৈঠক দেখলাম আইয়ুব বাচ্চু স্মরণে। সেখানে খুব চিত্তাকর্ষক আলোচনা উঠে এল এই ‘কষ্ট’ শব্দটা নিয়ে। আপনি বলেছিলেন, হেলাল হাফিজের কবিতায় শব্দটির ব্যবহার আপনাকে সঙ্গীতেও শব্দটি ব্যবহারে উদ্বুদ্ধ করে। আপনি গান লিখে ফেলেন। আইয়ুব বাচ্চু সুর করেন। অন্যদিকে তপন চৌধুরী মনের বেদনা অর্থে ‘কষ্ট’ শব্দটা সাহিত্য বা সঙ্গীতে কতটা প্রযোজ্য হতে পারে বা হওয়া উচিত কিনা তা নিয়ে দ্বিধায় পড়ার কথা বললেন। সমসাময়িক সঙ্গীতে কথা ও সুর নিয়ে এত ঋদ্ধ আলোচনা কমই দেখা যায়। আরো লিখুন, কথা বলুন। প্রতিটি গানের হয়ে ওঠার গল্প বলুন। তবেই লেখা হবে টাকা ও অন্ধ বিশ্বাসের মোহে ক্রমশ অন্ধ হতে বসা এই দেশের সমসাময়িক সঙ্গীতের ইতিহাস।